CELEX: 62002TA0236
Language: bg
Date: 2011-09-14 00:00:00
Title: Дело T-236/02: Решение на Общия съд от 14 септември 2011 г. — Marcuccio/Комисия (Връщане на делото за ново разглеждане от Общия съд след отмяна — Публична служба — Длъжностни лица — Длъжност в трета страна — Промяна на длъжността и преназначаване на лицето, което я заема — Право на защита — Иск за обезщетение — Неограничена компетентност)

22.10.2011   
            
            
               BG
            
            
               Официален вестник на Европейския съюз
            
            
               C 311/31
            
         Решение на Общия съд от 14 септември 2011 г. — Marcuccio/Комисия
   (Дело T-236/02) (1)
   
   (Връщане на делото за ново разглеждане от Общия съд след отмяна - Публична служба - Длъжностни лица - Длъжност в трета страна - Промяна на длъжността и преназначаване на лицето, което я заема - Право на защита - Иск за обезщетение - Неограничена компетентност)
   2011/C 311/51
   Език на производството: италиански
   
      Страни
   
   
      Жалбоподател: Luigi Marcuccio (Триказе, Италия) (представител: L. Garofalo, avocat)
   
      Ответник: Европейска комисия (представители: J. Currall и C. Berardis-Kayser, подпомагани от A. Dal Ferro, avocat)
   
      Предмет
   
   От една страна, искане за отмяна на решението на Европейската комисия от 18 март 2002 г. за преназначаване на жалбоподателя от длъжност в генерална дирекция „Развитие“, делегация на Комисията в Луанда (Ангола), на длъжност в посочената дирекция в Брюксел (Белгия), на всеки предварителен, свързан и/или последващ акт, в частност на тези, които се отнасят до евентуалното назначаване на неговата длъжност на друго длъжностно лице, както и на бележките на Комисията от 13 и 14 ноември 2001 г. и на становището или становищата на управителния комитет на Външната служба и, от друга страна, искане за изплащане на надбавките, свързани с функциите му в Ангола, и на обезщетение за претърпените вреди.
   
      Диспозитив
   
   
               1.
            
            
               Отменя решението на Европейската комисия от 18 март 2002 г. за преназначаване на г-н Luigi Marcuccio от длъжност в генерална дирекция „Развитие“, делегация на Комисията в Луанда (Ангола), на длъжност в посочената дирекция в Брюксел (Белгия).
            
         
               2.
            
            
               Отхвърля жалбата в останалата ѝ част.
            
         
               3.
            
            
               Комисията понася наред с направените от нея съдебни разноски и тези на г-н Marcuccio.
            
         
      (1)  ОВ C 233, 28.9.2002 г.